RTL (Hrvatska)

RTL je komercijalna televizijska stanica u Hrvatskoj u vlasništvu kompanije Central European Media Enterprises (CME).

 Historija 
Program je počela emitovati 30. aprila 2004, kao druga hrvatska komercijalna televizija sa nacionalnom koncesijom, nakon Nove TV. Ubrzo je postala vrlo popularna među gledaocima. Najpoznatija je po svom talk showu Sanja i reality showovima od kojih je najpopularniji bio Big Brother. Program RTL Televizije se prvenstveno sastoji od različitih televizijskih serija i emisija, kao i animiranih filmova, filmova i dnevnih vijesti. Prijenosi sportskih događaja su također povremeno dio njenog programa. Njen signal obuhvata oko 95% teritorije Hrvatske.

 Osoblje 
Na RTL Televiziji su radile i još rade neke TV ličnosti: Iva Bagić, Antonija Blaće, Ana Brdarić, Filip Brkić, Amela Čilić, Vanja Halilović, Tomislav Jelinčić, Tatjana Jurić, Robert Knjaz, Jasmina Kos, Dorotea Lazanin Jelenc, Danijel Ljuboja, Marko Lušić, Boris Mirković, Renata Sopek, Antonija Stupar, Zlatko Šrkinjar, Sanja Doležal i ostali.

 Vanjski linkovi 

 RTL Televizija
 http://www.index.hr/vijesti/clanak/rtl-super-je-da-nas-hrt-tuzi-jer-krse-zakon-zadnjih-pet-godina/417542.aspx
 Odašiljači i veze

Kategorija:Hrvatske TV-stanice
Kategorija:TV-stanice osnovane 2004.